**Acta Comissió de terrasses i espai públic 29/4/2024**

Local de la Favb - 18:00

Ordre del dia:

1. Materials previs de comunicació i difusió. Lema principal i missatges de campanya.

2. Precampanya maig: altes al Decidim.

3. Calendari d'accions en els territoris.

4. Recollida de dades fedatàries.

5. Ampliació d'entitats promotores.

**1.Materials de comunicació i difusió.**

Es mostren les dues propostes inicials de campanya elaboradores per l’agència de publicitat.

La primera proposa un lema clar indicant la voluntat de tenir terrasses, però que aquestes no generin les diverses problemàtiques que estan afectant  la bona convivència amb el veïnat dels barris.

La proposta gràfica planteja mostrar com són algunes situacions i com les voldríem, amb la idea que el problema no són les terrasses, sinó una bona planificació, execució i supervisió pública: una fotografia en B/N de fons d’una situació no permesa d’una terrassa, i una fotografia en color més petita mostrant un bon ús de l’espai.

Aquesta proposta gràfica sembla interessant, però els lemes plantejats són en negatiu i es valora que caldria que fossin en positiu i contundents

La segona proposta vol expressar la necessitat d’un equilibri de tot allò que conflueix a l’espai públic; com aquest s’ha de compartir d’una forma que garanteixi una bona convivència.

Visualment, planteja un joc d’imatges i símbols que són capaços de “mantenir-se” drets fent equilibris entre tots ells. Aquests símbols representen a diversos objectes o espais i accions que conviuen als carrers i places.

Aquesta idea també s’acull bé, tot i que es planteja que combinar les dues propostes podria donar un bon resultat.

Al torn obert es fan aportacions per fer visibles problemes concrets (accessibilitat, soroll, ocupació espai públic), i que amb el disseny de campanya poder fer alguns materials específics per algunes d’aquestes problemàtiques.

A banda, s’expliquen els materials de campanya que s’estan dissenyant:

1. Web de campanya amb tota la informació de la iniciativa, materials i suport a la signatura digital
2. Díptic informatiu que animi a la gent a signar i unir-se al canal d’informació de la campanya
3. Cartells per les paradetes
4. Cartells per les comunitats de propietaris

**2.Precampanya al maig -> ALTES AL DECIDIM**

S’explica la proposta de campanya per començar en uns dies.

Informar a tothom, sobretot a la base social de les entitats promotores i col·laboradores de la iniciativa, per explicar com crear-se un compte a la web de participació ciutadana de l’ajuntament, decidim.barcelona; i com validar el compte per, a partir de l’1 de juny, poder signar la iniciativa ciutadana.

Es mostren els 3 vídeos elaborats:

1. Informatiu de la campanya
2. Com donar-se d’alta al decidim.barcelona
3. Com autoritzar el compte amb el padró municipal

També d’un document informació ampliada de suport, i una adreça de correu on fer arribar incidències per poder fer aquests passos a la plataforma: suportiniciativa@gmail.com

El dia 2 o 3 de maig sortirem a xarxes, i us facilitarem plantilles de correu per que fem arribar la campanya a la nostra base social per tots els canals possibles.

**3.Calendari d'accions en els territoris.**

Es mostra proposta d’accions a realitzar cada dissabte en un punt de la ciutat, a banda de les que es puguin organitzar la resta de dies. La idea és poder mostrar certa força trobant-nos ens els punts concrets on podem mostrar les problemàtiques que volem resoldre.

La idea seria tenir una taula informativa; una encartellada o porta a porta en les comunitats de veïns més afectades de la zona i un repartiment de díptics. També pensar accions per poder fer visible la problemàtica de la zona concreta, elaborar algun vídeo o entrevista a veïns, i poder fer difusió a través de les xarxes.

La proposta no és definitiva ni està tancada; s’ha d’anar ajustant a allò que considereu les entitats promotores, per trobar el millor moment i ubicació per a fer les accions.

Es manté la proposta de començar l’1 de juny a Enrique Granados amb Consell de Cent,  el dia 8 a la festa major del Fort Pienc, el 15 a la Sagrada Família…

Anirem parlant amb les entitats promotores de cada zona per afinar el calendari i tancar les millors dates i ubicacions.

**4. Recollida de dades fedataris.**

S’informa d’aquelles dades que cal que anem recollint i elaborant:

* **Llista de Fedataris,** aquells que oficialment vetllen pels plecs de signatures que anirem repartint: Nom Complet, DNI, Adreça
* **Llista de Permisos espai públic**: Els permisos d’espai públic es sol·liciten directament com accions per la iniciativa ciutadana: Quines accions prepareu i on? -> quins materials? Cal adreça, codi postal, dia i hora.
* **Punts fixos de recollida de signatures:** On podrà anar el veïnat a signar en paper? Poden ser locals o comerços, però també activitats puntuals que realitzem als barris. Cal: Nom del lloc, adreça, codi postal, barri, dies i horaris.

Enviar a:**terrassesveinals@gmail.com**

**5. Ampliació d'entitats promotores.**

Es mostra l’ampli llistat d’entitats promotores i col·laboradores, s’hi han afegit el COAC, CCOO, TUDISTAR… I que seguim animant a altres entitats perquè participin com a promotores i col·laborin en la recollida de signatures.

També es recorda que a partir de l’1 de juny, a tots els consells de barri que es convoquin, s’ha d’informar de la iniciativa ciutadana, i ens hem d’organitzar bé per ser-hi presents, tenir paraula i informar sobre aquesta.

Tanquem la reunió informant que en les pròximes setmanes convocarem una nova reunió per mostrar la campanya final i anar tancant temes de campanya.